b"\n_START_ARTICLE_\nMenisc (\xc3\xb2ptica)\n_START_PARAGRAPH_\nMenisc, (del grec \xce\xbc\xce\xb7\xce\xbd\xce\xaf\xcf\x83\xce\xba\xce\xbf\xcf\x82 \xc2\xablunita\xc2\xbb) \xc3\x89s una lent \xc3\xb2ptica en forma de mitja lluna. \xc3\x89s concavoconvexa, aix\xc3\xb2 vol dir que t\xc3\xa9 una superf\xc3\xadcie c\xc3\xb2ncava i una altra convexa. Pot ser convergent o divergent., per tant la longitud focal pot ser tant positiva com negativa, depenent de les curvatures de les dues superf\xc3\xadcies. Si les dues superf\xc3\xadcies, tant la c\xc3\xb2ncava com la convexa, presenten la mateixa curvatura, no tindrien cap efecte \xc3\xb2ptic, ja que quedarien igualades les converg\xc3\xa8ncies i les diverg\xc3\xa8ncies de la llum. Corregeix l'aberraci\xc3\xb3 esf\xc3\xa8rica d'una lent plana convexa, produint un punt focal m\xc3\xadnim per a la llum col\xc2\xb7limada entrant.\n_START_SECTION_\nLents menisc convergents\n_START_PARAGRAPH_\nS\xc3\xb3n les que tenen una superf\xc3\xadcie llegurament c\xc3\xb2ncava i una altra de convexa, per tant, la superf\xc3\xadcie convexa acaba tenint m\xc3\xa9s import\xc3\xa0ncia que la superf\xc3\xadcie c\xc3\xb2ncava. \xc3\x89s una lent m\xc3\xa9s gruixuda a la part central que no pas als extrems. Tamb\xc3\xa9 pot ser anomenada lent menisc positiva.\n_START_SECTION_\nLents menisc divergents\n_START_PARAGRAPH_\nS\xc3\xb3n els que tenen una superf\xc3\xadcie lleugerament convexa i una altra de c\xc3\xb2ncava, per tant, la superf\xc3\xadcie c\xc3\xb2ncava acaba tenint m\xc3\xa9s import\xc3\xa0ncia que la superf\xc3\xadcie convexa. \xc3\x89s una lent m\xc3\xa9s fina a la part central que no pas als extrems. Tamb\xc3\xa9 pot ser anomenada lent menisc negativa."